CELEX: 32019Q0322(01)
Language: bg
Date: 2019-03-19 00:00:00
Title: Решение на Изпълнителния съвет за определяне на вътрешните правила по отношение на предоставянето на информация на субектите на данни и ограничаването на някои от техните права на защита на данните от страна на Агенцията на Европейския съюз за основните права във връзка с административни разследвания, преддисциплинарни и дисциплинарни производства и процедури за временно отстраняване от длъжност

22.3.2019   
               
               
                  BG
               
               
                  Официален вестник на Европейския съюз
               
               
                  C 108/4
               
            
         Решение на Изпълнителния съвет за определяне на вътрешните правила по отношение на предоставянето на информация на субектите на данни и ограничаването на някои от техните права на защита на данните от страна на Агенцията на Европейския съюз за основните права във връзка с административни разследвания, преддисциплинарни и дисциплинарни производства и процедури за временно отстраняване от длъжност
         (2019/C 108/04)
         ИЗПЪЛНИТЕЛНИЯТ СЪВЕТ НА АГЕНЦИЯТА НА ЕВРОПЕЙСКИЯ СЪЮЗ ЗА ОСНОВНИТЕ ПРАВА,
         КАТО ВЗЕ ПРЕДВИД:
         Регламент (ЕО) № 168/2007 на Съвета от 15 февруари 2007 г. за създаване на Агенция на Европейския съюз за основните права (1) (FRA), и по-специално член 13 от него,
         Регламент (ЕС) 2018/1725 на Европейския парламент и на Съвета от 23 октомври 2018 година относно защитата на физическите лица във връзка с обработването на лични данни от институциите, органите, службите и агенциите на Съюза и относно свободното движение на такива данни и за отмяна на Регламент (ЕО) № 45/2001 и Решение № 1247/2002/ЕО (2);
         КАТО ИМА ПРЕДВИД, ЧЕ:
         
                     (1)
                  
                  
                     FRA провежда административни разследвания, преддисциплинарни и дисциплинарни производства и процедури за временно отстраняване от длъжност въз основа на член 86 от Правилника за длъжностните лица на Европейския съюз и в съответствие с приложение IX към него, както и на Решение 2013/01 на Изпълнителния съвет. Дисциплинарното производство може да включва разследвания, които се водят от Дисциплинарния съвет на FRA съгласно член 17 от приложение IX към Правилника за длъжностните лица;
                  
               
                     (2)
                  
                  
                     Съгласно член 25, параграф 8 от Регламент (ЕС) 2018/1725 вътрешните правила по отношение на предоставянето на информация на субектите на данни и ограничаването на някои от техните права на защита на данните от страна на FRA във връзка с административни разследвания, преддисциплинарни и дисциплинарни производства и процедури за временно отстраняване от длъжност трябва да бъдат приети без забавяне;
                  
               
                     (3)
                  
                  
                     Европейската комисия прие Решение (ЕС) 2019/165 (3);
                  
               
                     (4)
                  
                  
                     FRA трябва да спазва приложимото законодателство за защита на данните;
                  
               
                     (5)
                  
                  
                     Европейският надзорен орган по защита на данните публикува своето становище на 28 февруари 2019 г.,
                  
               РЕШИ:
         
            Член 1
            Решение (ЕС) 2019/165 е приложимо по аналогия за Агенцията на Европейския съюз за основните права.
         
         
            Член 2
            Решение (ЕС) 2019/165 е приложимо mutatis mutandis за Агенцията на Европейския съюз за основните права със следните изменения:
            
                        1.
                     
                     
                        „Комисията“ и „Европейската комисия“ се заменят с „Агенцията на Европейския съюз за основните права (FRA)“.
                     
                  
                        2.
                     
                     
                        В съображение 1 „Тези задачи…(„IDOC“)“ не е приложимо.
                     
                  
                        3.
                     
                     
                        „Решение C(2004) 1588 на Комисията за определяне на общи изпълнителни разпоредби за провеждане на административни разследвания и дисциплинарни производства“ се заменя с „Решение 2013/01 на Изпълнителния съвет относно провеждането на административни разследвания и дисциплинарни производства“.
                     
                  
         
            Член 3
            Влизане в сила
            Настоящото решение влиза в сила на третия ден след деня на публикуването му в Официален вестник на Европейския съюз.
            
         
         
            Съставено във Виена на 19 март 2019 година.
            
               
                  За Агенцията на Европейския съюз за основните права
               
               Sirpa RAUTIO
               
                  Председател на Изпълнителния съвет
               
            
         
         
            (1)  OВ L 53, 22.2.2007 г., стр. 1.
         
            (2)  OВ L 295, 21.11.2018, стр. 39.
         
            (3)  Решение (ЕС) 2019/165 от 1 февруари 2019 г. за определяне на вътрешните правила по отношение на предоставянето на информация на субектите на данни и ограничаването на някои от техните права на защита на данните от страна на Комисията във връзка с административни разследвания, преддисциплинарни и дисциплинарни производства и процедури за временно отстраняване от длъжност (OВ L 32, 4.2.2019 г., стр. 9).